Smolensko aukštuma

Smolensko aukštuma () – aukštuma Rusijos Europinėje dalyje, dalis Smolensko-Maskvos aukštumos. Aukštuma nusidriekusi nuo Oršos miesto Baltarusijoje iki Možaisko rajono Maskvos srityje. Aukščiausias taškas: 314 m virš jūros lygio (šalia Marijno kaimo Viazmos rajone Smolensko srityje). Vakarinė aukštumos dalis sudaryta devono dolomitų ir klinčių, o į rytus nuo Smolensko iš karbono klinčių, molių, mergelių. Reljefas moreninis – erozinis, šiaurės vakarinėje dalyje stambiai kalvotas. Iš Smolensko aukštumos išteka upės: Desna, Ugra, Maskva ir kitos.

 Šaltiniai 

 Смоленская возвышенность // Большая советская энциклопедия : [в 30 т.] / гл. ред. А. М. Прохоров. – 3-е изд. – М. : Советская энциклопедия, 1969–1978.

Kategorija:Baltarusijos geografija
Kategorija:Rusijos aukštumos